Batsa dan in die hof oor sigaretverbod | Maroela Media
Die Wes-Kaapse hooggeregshof sal op 30 Junie British American Tobacco South Africa (Batsa) se saak teen die voortgesette verbod op die verkope van tabakprodukte aanhoor, het die maatskappy Donderdag gesê.
Batsa, die land se grootste sigaretvervaardiger, het gesê hy het 'n ooreenkoms met die staatsaanklaer bereik dat die saak dringend is en Dinsdag aangehoor sal word – 'n week ná dit oorspronklik geskeduleer is.
"Na die voorligting van die regterpresident van die Wes-Kaapse hooggeregshof op 23 Junie
het BAT South Africa ingestem dat die aansoek oor die verbod op die verkope van tabakprodukte op 30 Junie aangehoor kan word," het die maatskappy gesê.
Die saak sou op 22 Junie aangehoor word, maar die saak kon nie voortgaan nie weens skeduleringsprobleme.
Batsa versoek die hof om die drie maande oue verbod op die verkope van tabakprodukte tersyde te stel. Die verbod is ingestel toe die algehele landswye afsonderingsperiode aangekondig is in reaksie op die Covid-19-pandemie.
Dit is die tweede vervaardiger wat Nkosazana Dlamini-Zuma, die minister van samewerkende regering, hof toe sleep oor die verbod. Sy voer aan die verbod is noodsaaklik om die verspreiding van die virus te bekamp en die erns van simptome in pasiënte te beheer.
Die Pretoriase hooggeregshof het twee weke gelede uitspraak voorbehou in 'n saak waar die Fair-Trade Independent Tobacco Association (Fita SA) versoek het dat die verbod ongrondwetlik verklaar moet word. Prokureurs vir die minister voer aan daar is bewyse dat die verbod daartoe gelei het dat 'n beduidende getal rokers ophou rook het. Fita se regspan het egter gesê dit is 'n "fiktiewe wêreldbeskouing".
Sal by die twak hou wat ek nou rook dan weet ek zumpie en tito kry nie belasting geld nie. Sy het van ons eerlike burgers skelms gemaak slim vang sy baas
Die howe is net so bang vir Ndz soos cyril.Sy is Azanië se volgende president!
Wat se twak praat NDZ? Regtigsigarette gee nie Covid nie dis weer net 'n escape vir haar om nog geld te maak met haar en haar kinders se besigheid… Steeds GEEN vervolging nie! Ons moet net dood eenvoudig die keer die saak wen, want regtig so kan ons nie aan gaan nie! Ek koop nie haar gemors nie dankie ek het genoeg gaan koop, want uit my uit sal sy NIE 1 sent kry NIE! Kom Fita en Batsa wen vir ons die hofsaak, sodat ons juis nie kriminele word nie en ons ordentlike sigarette kan aan hou koop en… Lees meer »
Dankie Telita wat die blik wurms oop gemaak het rakende die rook verbod. Nou word daar vinnig gespring om dit toe te smeer voor name genoem word oor die onwettigheid van die rook verbod en wie almal voordeel daaruit getrek word.
Snaaks dat die regterpresident enigsins n plekkie in sy besige en bedrywige hof vir hierdie sakie kon vind. Kom ons neem weddenskappe oor wie die regter gaan wees!